# 

**POGODBA**

za

|  |
| --- |
| Investicijsko vzdrževalna dela na rezervoarju R1 v SND Celje  »Sklop 4 – sanacija tesnjenja lovilne sklede rezervoarja« |

ki jo sklepajo

**NAROČNIK:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa v.d. direktorja Tomi Rumpf

ID za DDV: SI 34375848

Matična številka: 5022959

(v nadaljevanju: naročnik)

in

**IZVAJALEC:**

………………………………………………

ki ga zastopa direktor ……………………

ID za DDV: SI …………………………….

Matična številka:…………………………...

(v nadaljevanju: izvajalec)

kot sledi:

Vsebina

[SPLOŠNE DOLOČBE 3](#_Toc68869985)

[PREDMET POGODBE 3](#_Toc68869986)

[POGODBENA CENA ZA SKLOP 4 – SANACIJA TESNJENJA LOVILNE SKLEDE REZERVOARJA 3](#_Toc68869987)

[OBRAČUN DEL IN PLAČILA 6](#_Toc68869988)

[UVEDBA IZVAJALCA V DELO, ROKI IZVAJANJA DEL, PENALI 7](#_Toc68869989)

[FINANČNO ZAVAROVANJE ZA DOBRO IZVEDBO POGODBENIH OBVEZNOSTI 9](#_Toc68869990)

[ZAVAROVANJE ODGOVORNOSTI 10](#_Toc68869991)

[VARSTVO PRI DELU, VARSTVO OKOLJA IN VARSTVO PRED POŽAROM TER EKSPLOZIJO 11](#_Toc68869992)

[OBVEZNOSTI NAROČNIKA 12](#_Toc68869993)

[OBVEZNOSTI IZVAJALCA 12](#_Toc68869994)

[KRŠITVE POGODBENIH DOLOČIL 13](#_Toc68869995)

[PRIMOPREDAJA DEL 14](#_Toc68869996)

[GARANCIJSKI ROKI IN ODGOVORNOST ZA NAPAKE 16](#_Toc68869997)

[FINANČNO ZAVAROVANJE ZA ODPRAVO NAPAK V GARANCIJSKEM ROKU 17](#_Toc68869998)

[SKRBNIKI POGODBE, POOBLAŠČENI PREDSTAVNIKI NAROČNIKA, STROKOVNEGA NADZORA NAROČNIKA, KOORDINATOR VZD IN ODGOVORNE OSEBE GRADNJE IZVAJALCA 18](#_Toc68869999)

[TAJNOST PODATKOV 18](#_Toc68870000)

[AVTORSKE PRAVICE IZVAJALCA 18](#_Toc68870001)

[PROTIKORUPCIJSKA KLAVZULA 19](#_Toc68870002)

[RAZVEZNI POGOJ 19](#_Toc68870003)

[PREHODNA IN KONČNA DOLOČILA 20](#_Toc68870004)

# SPLOŠNE DOLOČBE

1. **člen**

Izvajalec je podjetje ali organizacija sodelujočih podjetij (glavnega izvajalca in ostalih soizvajalcev ter njihovih podizvajalcev), ki so skupaj oddali ponudbo in prevzeli izvedbo del po tej pogodbi. Tako naslavljani »izvajalec« v pogodbi pomeni organizacijo vseh sodelujočih podjetij.

Glavni izvajalec in ostali soizvajalci so sopodpisniki pogodbe z naročnikom in so solidarno odgovorni za izvedbo del po tej pogodbi. Podizvajalci niso sopodpisniki pogodbe in tako tudi niso neposredno odgovorni za izvedbo del po tej pogodbi oz. za izvedbo njihovih del odgovarjajo glavni izvajalec in ostali soizvajalci.

# PREDMET POGODBE

1. **člen**

S to pogodbo naročnik odda, izvajalec pa sprejme v izvedbo investicijsko vzdrževalna dela na rezervoarju R1 v SND Celje na osnovi:

* podrobnejši opis predmeta – projektna naloga je v OBR - 2.18\_Vrsta in opis gradnje in OBR - 2.19\_Predračunu,
* razpisne dokumentacije naročnika št. JN 2021-127;
* objave na Portalu javnih naročil pod št. ……………….. dne …………….., na portalu e-JN in na spletni strani naročnika;
* obvestila o oddaji javnega naročila št. ……………. z dne ……………….

Razpisna in ponudbena dokumentacija sta smiselni sestavni del te pogodbe.

# POGODBENA CENA ZA SKLOP 4 – SANACIJA TESNJENJA LOVILNE SKLEDE REZERVOARJA

1. **člen**

|  |  |
| --- | --- |
| Pogodbena cena iz ponudbenega predračuna OBR-2.19 (brez DDV) – »ključ v roke« | EUR |
| Morebitna dodatna dela (5 %) | EUR |
| Skupna pogodbena vrednost z vključenimi morebitnimi dodatnimi deli (brez DDV) | EUR |

(z besedo: …………………………………………………...………in …..…/100 EUR brez DDV)

Pogodbeni stranki sta soglasni, da je izvajalec za pogodbeni obseg del upravičen do plačila cene, dogovorjene na ključ. Do dodatnih plačil, vendar največ do zneska 5 % (odstotkov) cene na ključ, je izvajalec upravičen le, v kolikor naročnik, skladno z določili te pogodbe, pri izvajalcu naroči dodatna dela. Za tako naročena dodatna dela ni potrebno sklepati posebnega pisnega aneksa k pogodbi.

Zaradi dogovorjenega v prejšnjem odstavku je skupna pogodbena vrednost zgolj predvidena pogodbena vrednost, dejanska pogodbena vrednost pa je odvisna od morebiti naročenih dodatnih del.

Pogodbena cena na ključ je izračunana na podlagi opredelitev naročnika v razpisni dokumentaciji, na osnovi razpoložljive dokumentacije, ogleda in preučitve lokacije ter strokovne analize vseh elementov del s strani kvalificiranega izvajalca.

Pogodbena cena na ključ tako zajema vse v pogodbi navedene stroške in morebitne popuste, zato je dokončna. Določilo »ključ v roke«, razumeta pogodbeni stranki tako, da se pogodbena vrednost v nobenem primeru ne bo spremenila. Izvajalec se izrecno odpoveduje pravici do povečanja cen po 656. členu OZ. Pogodbena cena na ključ vsebuje vse potrebne elemente za izvedbo vseh potrebnih del na predmetnem objektu do funkcionalne dovršitve vseh del, tudi presežna/manj dela, predvidljiva nepredvidena in nepredvidljiva nepredvidena dela.

V pogodbeno ceno na ključ so zajeti vsi stroški za izvedbo dogovorjenih del, predvidenih s projektno/tehnično dokumentacijo/popisi del, pa tudi dela in dobave, ki s projektno/tehnično dokumentacijo/popisi del niso predvidene, so pa predpisane z veljavnimi predpisi, soglasji in pravili stroke, ali če so potrebne za zagotovitev varnosti, stabilnosti in funkcionalnosti predmeta pogodbe v skladu z njegovim namenom, opisanim v razpisni in projektni dokumentaciji. V pogodbeno ceno na ključ so zajete tudi vse morebitne potrebne spremembe projektne dokumentacije in morebitne spremembe druge potrebne dokumentacije zaradi napak in pomanjkljivosti v projektni dokumentaciji, neizvedljivosti projektne dokumentacije ipd., kar bi izvajalec moral in mogel predvideti pred rokom za oddajo ponudbe. Pogodbena cena na ključ vsebuje tudi vsa posledična dela in dobave po spremenjeni projektni dokumentaciji.

Izvajalec izrecno potrjuje, da je seznanjen s projektno/tehnično dokumentacijo/popisom del in ostalimi pogoji, po katerih bo dela izvajal, in se v naprej odpoveduje vsakršnemu zahtevku iz naslova nepredvidenih pogojev za delo, nepopolnega, nezadostnega in/ali neustreznega popisa oziroma tehnične dokumentacije, nepopolnega in/ali nezadostnega ogleda lokacije del ali opustitve tega ogleda ter se zavezuje, da bo tovrstne pomanjkljivosti ustrezno saniral na lastne stroške, ne da bi zaradi tega trpel rok gradnje, kvaliteta vgrajenega materiala ali izvedenih del, funkcionalnost posameznih delov ali celote, na način, ki ga bo predhodno uskladil z naročnikom.

1. **člen**

Skupna pogodbena cena vključuje tudi vse navedene stroške:

1. dajatev, taks, prispevkov in morebitnih drugih obveznosti, ki jih mora plačati izvajalec za opremo, material, delovno silo, meritve, preizkuse in s tem v zvezi pridobivanje ustreznih potrdil, certifikatov;
2. finančnih zavarovanj, morebitnega financiranja in zavarovanja odgovornosti;
3. organizacije posla;
4. imenovanja in delovanja odgovornih oseb gradnje (vodja gradnje, vodje del) za prevzeta dela in v skladu z aktualno gradbeno zakonodajo;
5. organizacije, ureditve, zavarovanja in varovanja gradbišča (razen »varnostnega načrta« in »požarne straže« v skladu z Zakonom o varnosti in zdravju pri delu, ki ju izvede oz. naroči naročnik);
6. pomožnih začasnih objektov (kontejnerji, sanitarije, nadstrešnice, ute…);
7. pripravljalnih, pomožnih in spremljajočih del;
8. sodelovanja na koordinacijskih sestankih in tehničnih pregledih;
9. nabave, dobave in vgradnje potrebnega materiala, naprav in opreme;
10. skladiščenja materiala, naprav in opreme vključno z zavarovanjem in varovanjem;
11. dobave, montaže, demontaže in odvoza potrebnih delovnih dvigal, odrov, pomožnih ramp in konstrukcij, zaščitnih ograj, ipd.;
12. potrebne gradbene mehanizacije in transportnih naprav ter vozil;
13. drugih delovnih sredstev;
14. primernih gradbiščnih priključnih mest (gradbeni razdelilci z zaščito, števci porabe el. energije in vode…);
15. delovne sile in vseh z njo povezanih stroškov;
16. morebitnih demontaž in ponovne montaže, začasnih in trajnih prevezav vseh obstoječih inštalacij, naprav, opreme, dostopnih poti, vodotokov, ki začasno ali trajno ovirajo izvedbo pogodbenih del tudi če te v pogodbeni specifikaciji niso posebej opredeljene;
17. vzdrževanja in čiščenja začasnih dostopnih poti in okolice, tako znotraj skladišča kot tudi javnih – zunaj skladišča, ki bi jih uporabljal in onesnažil izvajalec v sklopu izvajanja del po tej predmetni pogodbi;
18. zunanjih (izven skladišča) in notranjih (znotraj skladišča) transportov, natovarjanja, raztovarjanja materiala, naprav in opreme ter ustrezne embalaže in transportnega zavarovanja;
19. izvajanja ukrepov varnosti in zdravja pri delu, varstva pred požari (razen požarne straže), proti eksplozijske varnosti in varovanja okolja;
20. osebne varovalne opreme delovne sile;
21. sprotnega čiščenja gradbišča, odstranjevanja odpadkov in vzdrževanja gradbišča v primernem stanju;
22. zaključnih del na gradbišču (odstranitev in odvoz delovnih sredstev, pomožnih objektov, pomožnih konstrukcij, odvečnega materiala) in odvoza odpadkov na urejeno deponijo v skladu z Uredbo o ravnanju z odpadki ter vzpostavitve prvotnega stanja, kjer bo to potrebno;
23. deponiranja odpadkov v skladu z Uredbo o ravnanju z odpadki;
24. predpisanih kontrol materialov, naprav in opreme z dokazili o skladnosti in drugih poročil ter kontrole zagotavljanja kvalitete potrebnih za uspešno izvedbo tehničnega pregleda in primopredajo del, pri čemer morajo biti predani dokumenti obvezno prevedeni v slovenščino in nostrificirani s strani pooblaščene institucije v Republiki Sloveniji, če to zahtevajo predpisi;
25. meritev, preizkušanj/testiranj in šolanja;
26. izdelave celotne primopredajne dokumentacije v zahtevanem številu izvodov - natisnjene in elektronske v izvorni obliki dokumentov (.dwg, .doc, .xls, licenčnine in aplikativna programska koda, varnostne kode in ključi, fotografije različnih formatov), ki omogoča naročniku neomejeno nadaljnjo rabo (brez avtorskih in drugih zahtev izvajalca, razen za standardne licenčne programe različnih proizvajalcev (kot npr. Microsoft) ter
27. ostali neopredeljeni stroški za dela in dogodke, ki bi lahko nastali med izvajanjem del in so potrebni za kakovostno izvedbo pogodbenih del, razen višje sile.
28. **člen**

Pogodbeni stranki se na podlagi 1. alineje 1. odstavka 95. člena ZJN-3 dogovorita, da lahko naročnik oz. pooblaščeni skrbnik pogodbe na strani naročnika pri izvajalcu naroči dodatna dela, in sicer brez novega postopka javnega naročanja in brez sklepanja posebnega pisnega aneksa k tej pogodbi, pod pogojem da tako naročena dodatna dela ne presegajo zneska 5 % (odstotkov) pogodbene cene na ključ iz 3. člena te pogodbe.

Uporaba te določbe je mogoča v primerih, ko je potreba po dodatnih delih strokovno utemeljena (npr. racionalizacija izvedbe, povečanje uporabljivosti in funkcionalnosti objekta za naročnika, strokovno primernejša izvedba, ipd.).

Vsa takšna dodatna dela se izvajajo na podlagi pisnega naročila naročnika oz. pooblaščenega skrbnika pogodbe na strani naročnika in po potrditvi izvajalčeve ponudbe za dodatna dela. Tako naročena dodatna dela se obračunajo na podlagi cen na enoto iz ponudbenega predračuna OBR – 2.19 oz. če tam ni cen na enoto, se izhaja iz tržnih cen, ki veljajo za takšna oz. primerljiva dela. Izvajalec dodatna dela obračuna v obsegu dejansko izvedenih del oz. skladno s potrjeno ponudbo, v preostalem delu za dodatna dela veljajo določila te pogodbe, razen če v potrjeni ponudbi ni določeno drugače.

1. **člen**

Dodatna dela, ki presegajo znesek iz prejšnjega člena, se dogovorijo s pisnim aneksom k tej pogodbi, ki se lahko sklene le z upoštevanjem določb zakona o javnem naročanju.

# OBRAČUN DEL IN PLAČILA

1. **člen**

Izvajalec bo za izvršena dela naročniku izstavljal začasne mesečne situacije/račune za dela izvedena v preteklem mesecu, in sicer v % izvedenih del (glede na celoto) in vsakega do maksimalno 95% (odstotkov) vrednosti v tem obdobju izvedenih del. Preostalih 5% (odstotkov) pa bo izvajalec obračunal ob končanju vseh del, uspešno izvedenem tehničnem pregledu, uspešni primopredaji del z naročnikom, predložitvi finančnega zavarovanja za odpravo napak v garancijskem roku ter naročniku izstavil končno – obračunsko situacijo/račun.

Izvajalec bo naročniku za izvedena dela načeloma izstavil en (1) račun. V primeru, če bi se DDV obračunaval na dva načina - del DDV se poravna izvajalcu, del pa se ga prijavi v sklopu samoobdavčitve v skladu z zakonodajo, pa bo izvajalec naročniku izstavil dva (2) računa, za vsak način svojega.

Izvajalec bo naročniku pošiljal račune in spremljajoče dokumente izključno v elektronski obliki (e–račun). Račun mora biti naslovljen na: Zavod Republike Slovenije za blagovne rezerve, Dunajska cesta 106, 1000 Ljubljana – TRR: SI56 2900 0005 5148 819.

1. **člen**

Situacije/računi morajo biti pripravljeni s pogodbeno podrobno specifikacijo del, vključno s prikazom izvedenih del po posameznem sodelujočem podjetju, na osnovi katerega bo lahko naročnik izvedel plačila vsem sodelujočim podjetjem, v kolikor je takšen način plačila dogovorjen.

Naročnik in strokovni nadzor naročnika bosta na podlagi podrobne specifikacije del izvajalcu potrjevala stopnjo dokončanja del in s tem začasne situacije/račune, na tej podlagi pa se bodo tudi določala in izvajala neposredna/posredna plačila izvajalcem in podizvajalcem.

Izvajalec predhodno vsako posamezno situacijo/račun uskladi s pooblaščenim strokovnim nadzorom naročnika in pogodbenim predstavnikom naročnika ter od njiju pridobi potrditev situacije/računa. Pooblaščeni strokovni nadzor naročnika in pogodbeni predstavnik naročnika morata situacijo/račun pregledati in potrditi/zavrniti najkasneje v petih (5) delovnih dneh od njegovega prejema.

1. **člen**

Če ima naročnik pripombe v zvezi z izvedenimi deli ali se z določenimi postavkami, ki so predmet obračuna posamezne situacije/računa ne strinja, nesporni del situacije/računa potrdi, za sporni del pa mora izvajalec naročniku izstaviti dobropis v roku treh (3) delovnih dni od prejema delne zavrnitve situacije/računa. Če izvajalec tega ne stori, bo naročnik izvajalcu zavrnil celotno situacijo/račun.

1. **člen**

Plačila situacij/računov bo naročnik izvrševal na transakcijske račune sodelujočih podjetij (glavnega izvajalca, ostalih izvajalcev in podizvajalcev). Transakcijski računi sodelujočih podjetij so naslednji:

|  |  |  |
| --- | --- | --- |
| Naziv sodelujočega podjetja: | Številka TRR | TRR odprt pri banki |
|  |  |  |
|  |  |  |

1. **člen**

Podizvajalce so glavni ponudnik in soponudniki nominirali v ponudbeni dokumentaciji obrazec »Organizacija ponudnika in obseg del« (OBR-2.04). Za zamenjavo sodelujočega podjetja veljajo določila razpisne dokumentacije.

1. **člen**

Za plačilo računov podizvajalcem, ki so se v obrazcu »Organizacija ponudnika in obseg del« (OBR-2.04) izrekli za neposredna plačila velja naslednje:

* (glavni) izvajalec pooblašča naročnika, da na podlagi s strani (glavnega) izvajalca potrjene situacije/računa podizvajalca plača neposredno podizvajalcu,
* podizvajalec soglaša in je v izvajalčevi ponudbi že predloženo njegovo soglasje, na podlagi katerega naročnik namesto (glavnemu) izvajalcu poravna podizvajalčevo terjatev do (glavnega) izvajalca,
* (glavni) izvajalec mora svojemu računu obvezno priložiti račune svojih podizvajalcev, ki jih je predhodno potrdil.

1. **člen**

Rok plačila, s strani pooblaščenega strokovnega nadzora naročnika in predstavnika naročnika potrjenih situacij/računov, je 30 dni od dneva prejema le-tega na naslov naročnika.

V primeru nepravočasnega plačila, je naročnik dolžan izvajalcu plačati zakonske zamudne obresti od dneva zapadlosti, do dneva dejanskega plačila.

1. **člen**

V primeru kakršnih koli odprtih postavk – terjatev naročnika do izvajalca, si naročnik pridržuje zneske plačil obveznosti do izvajalca po tej pogodbi pobotati.

Naročnik ne dovoljuje asignacij plačil, niti prenosa terjatev iz te pogodbe na tretje osebe.

# UVEDBA IZVAJALCA V DELO, ROKI IZVAJANJA DEL, PENALI

1. **člen**

Izvajalec se obvezuje pričeti z izvajanjem pogodbenih del po podpisu pogodbe in uvedbi izvajalca v delo. Uvedbo izvajalca v delo izvrši naročnik, in sicer po:

* prejemu finančnega zavarovanja za dobro izvedbo del (izvajalec);
* prejemu zavarovanja odgovornosti – zahtevane zavarovalne dokumentacije (izvajalec);
* podpisu Pisnega sporazuma o izvajanju skupnih ukrepov iz varnosti in zdravja pri delu na skupnem delovišču, ki ga pripravi naročnik (izvajalec);
* prejemu seznama kadrovskih virov in tehnične opreme za izvedbo del (izvajalec);
* izdelavi varnostnega načrta in organizacije gradbišča v skladu z Zakonom o varnosti in zdravju pri delu (naročnik);
* imenovanju pooblaščenega strokovnega nadzora naročnika (naročnik);
* imenovanju pooblaščenega koordinatorja za VZD (naročnik);
* prijavi del inšpekciji za delo (naročnik);
* prijava začetka gradnje (naročnik);
* izpolnitvi morebitnih drugih administrativnih pogojev naproti državnim in lokalnim inštitucijam (gradbeno dovoljenje, soglasja…) (naročnik).

Izvajalec se bo uvedbe v delo brezpogojno udeležil na pisni poziv naročnika, ki ga bo organiziral po izpolnitvi zgoraj navedenih pogojev.

1. **člen**

Ob uvedbi izvajalca v delo:

* so vzpostavljeni vsi zgoraj navedeni administrativni pogoji za pričetek del;
* se seznani izvajalca z varnostnim načrtom v skladu z Zakonom o varnosti in zdravju pri delu in ukrepi zagotavljanja varnosti in zdravja pri delu, protipožarne zaščite, varstva pred eksplozijo, varstva narave;
* se pregleda pravilnost seznamov kadrovskih virov in tehnične opreme za izvedbo del;
* se predstavi odgovorne osebe za izvedbo projekta (izvajalca, naročnika, upravljavca, nadzora, koordinatorja VZD pri izvedbi, ipd.) in dogovori ter zapiše se komunikacijska shema za izvedbo projekta;
* se dogovori način redne komunikacije, koordinacijskih sestankov in izdelave zapisnikov;
* se ponovno seznani udeležence v projektu z lokacijo, zahtevami javnega naročila, projektne dokumentacije, ipd.;
* se dogovori gradbiščni red in organizacija gradbišča (deponije materiala, odpadkov, zahteve, način in lokacije priklopov energentov in vode, ipd.);
* se dogovori oblika, vrsta in način vodenja gradbiščne dokumentacije;
* se ugotovi razmere in pogoje za varen pričetek in nadaljevanje del;
* se slikovno (fotografije) dokumentira lokacija gradnje, s čimer se ugotovi dejansko začetno stanje lokacije (zemljišča, naprav, opreme, infrastrukture, ipd.);
* se dogovori datum pričetka del na gradbišču;
* se pregleda s strani izvajalca predan podrobni okvirni terminski načrt izvedbe pogodbenih del;
* se pregleda s strani izvajalca predano tehnologijo del, program kontrole kakovosti izvedenih del in program testiranj;
* se dogovori morebitne dopolnitve in popravke gradbiščne in izvedbene dokumentacije.

O uvedbi izvajalca v delo se zapiše zapisnik, ki ga potrdijo vsi udeleženci na projektu, po tem roku se šteje, da je izvajalec uveden v delo in seznanjen z vsemi dejavniki, ki bi kakorkoli lahko vplivali na varno izvedbo del. V primeru, da se ob uvedbi izvajalca v delu ugotovijo določeni vplivni dejavniki, ki bi onemogočali izvajalcu varen pričetek in nadaljevanje del, se to zapisniško ugotovi in se uvedba izvajalca v delo ponovi, ko so za to vzpostavljeni vsi pogoji.

1. **člen**

Izvajalec se obvezuje pogodbena dela izvesti ***do 05.10.2021***. Predvideni rok uvedbe izvajalca v delo je ***do 11.05.2021***.

1. **člen**

Izvajalec je dolžan spoštovati tudi v terminskem planu določene vmesne roke izvajanja del, razen če na kasnitev ni imel vpliva oz. je bila ta dogovorjena in potrjena s strani pooblaščenega strokovnega nadzora naročnika in pogodbenega predstavnika naročnika. Odstopanja se opredelijo v gradbenem dnevniku, kjer se navede tudi način in roke nadomestitve izgubljenega časa. Morebitne potrjene vmesne kasnitve ne smejo vplivati na končni pogodbeni rok izvedbe.

1. **člen**

Podaljšanje pogodbenega roka izvedbe opravičujejo samo spremenjene okoliščine po Obligacijskem zakoniku.

Izvajalec mora obvestiti naročnika o razlogih za podaljšanje pogodbenega roka v pisni obliki z obrazložitvijo in navedbo razlogov za podaljšanje v čim krajšem možnem času oz. najkasneje v 10 dneh po tem, ko izve za vzrok, zaradi katerega se rok lahko podaljša ali ko bi se moral zavedati, da je nastal vzrok, zaradi katerega se rok lahko podaljša, sicer izgubi pravico do podaljšanja roka.

Izvajalec mora naročniku predlagati natančno število dni podaljšanja najkasneje v 10 dneh po tem, ko je prenehal razlog za podaljšanje pogodbenega roka.

Spremembo pogodbenega roka pogodbeni stranki uredita s pisnim aneksom k tej pogodbi. Izvajalec je oproščen odgovornosti za zamudo pogodbenega roka, tudi če iz razlogov na strani naročnika aneks za podaljšanje ni bil sklenjen, če obstajajo razlogi za podaljšanje pogodbenega roka iz prvega odstavka tega člena in če je izvajalec o razlogih za podaljšanje pravočasno obvestil naročnika.

Če zaradi dejanj izvajalca naročnik ne bi mogel organizirati uvedbe izvajalca v delo v želenem roku oz. bi izvajalec uvedbo izvajalca v delo na drug način onemogočal, se ta izgubljeni čas šteje v pogodbeni rok izvedbe in izvajalec nima pravice uveljavljati tega časa za podaljšanje pogodbenega roka. Ta čas se ugotavlja na podlagi pisnih pozivov naročnika izvajalcu glede vzpostavitve pogojev za organizacijo uvedbe izvajalca v delo.

1. **člen**

V primeru, da bi izvajalec prekoračil pogodbeni rok izvedbe, je dolžan naročniku plačati pogodbeno kazen v višini petih promilov (5 ‰) od končne obračunske vrednosti vseh del vključno z DDV, za vsak koledarski dan zamude. Pogodbena kazen ne vpliva na končno obračunsko vrednost in višino DDV, ampak le na znesek zmanjšane terjatve do naročnika (denarni tok). Pogodbena kazen se obračuna do maksimalne višine desetih odstotkov (10 %) končne obračunske vrednosti vseh del vključno z DDV.

1. **člen**

Če bi izračunana pogodbena kazen - penali presegli deset odstotkov (10 %) končne obračunske vrednosti vseh del vključno z DDV, lahko naročnik predmetno pogodbo razdre in uveljavi celotno pogodbeno kazen in tudi odškodnino za povzročeno škodo. V škodo bodo zajeti tudi obratovalni stroški skladišča, če to zaradi, po pogodbenem roku izvedbe, neizvedenih del ne bi moglo varno obratovati.

# FINANČNO ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Izvajalec se zavezuje v 10 koledarskih dneh po podpisu te pogodbe kot pogoj za njeno veljavnost naročniku predložiti finančno zavarovanje za dobro izvedbo pogodbenih obveznosti v višini pet procentov (5%) skupne vrednosti pogodbenih del z DDV, z rokom veljavnosti šestdeset (60) dni daljšim od pogodbenega roka izvedbe, in sicer v eni izmed naslednjih oblik:

* bančna garancija prvovrstne banke ali
* kavcijsko zavarovanje prvovrstne zavarovalnice.

Vsebina finančnega zavarovanja mora biti skladno z vzorcem iz razpisne dokumentacije.

1. **člen**

Naročnik unovči finančno zavarovanje za dobro izvedbo pogodbenih obveznosti v primeru neizpolnitve ali nepravilne izpolnitve pogodbenih obveznosti, v primeru prekoračitve maksimalno določene višine penalov zaradi prekoračitve pogodbenega roka izvedbe in v drugih primerih določenih s to pogodbo.

1. **člen**

Izvajalec je dolžan naročniku poravnati tudi vso dokazljivo nastalo škodo, ki presega vrednost finančnega zavarovanja. To škodo naročnik lahko poračuna tudi pri plačilih situacij/računov oz. preko izterjave.

1. **člen**

Izvajalec je na zahtevo naročnika dolžan predložiti podaljšanje oz. predložiti novo finančno zavarovanje za dobro izvedbo pogodbenih obveznosti, če posel ni bil dokončan v pogodbenih rokih in bi zaradi tega nastalo tveganje da finančno zavarovanje za dobro izvedbo pogodbenih obveznosti poteče pred končno primopredajo pogodbenih del. Nepredložitev novega finančnega zavarovanja za dobro izvedbo pogodbenih obveznosti najmanj 15 dni pred potekom veljavnosti predhodnega finančnega zavarovanja, je razlog za unovčitev predhodnega finančnega zavarovanja v celotnem znesku.

1. **člen**

Naročnik bo finančno zavarovanje za dobro izvedbo pogodbenih obveznosti izvajalcu vrnil po končanju vseh del in primopredaji del z naročnikom ter predložitvi finančnega zavarovanja za odpravo napak v garancijskem roku.

# ZAVAROVANJE ODGOVORNOSTI

1. **člen**

Izvajalec odgovarja za neposredno škodo, ki nastane naročniku in tretjim osebam, ki izvirajo iz njegovega dela in njegovih pogodbenih obveznosti.

1. **člen**

Izvajalec je dolžan na svoje stroške zavarovati svoja dela, material, naprave in opremo za vgraditev pred škodo oziroma uničenjem za ves čas do dneva izročitve del naročniku. Izvajalec mora navedeno zavarovati pred nevarnostmi, ki se določijo glede na vse okoliščine, ki bi lahko vplivale na njihov nastanek, do njihove polne vrednosti. Prav tako je dolžan zavarovati tudi dodatne nevarnosti (visoka voda, poplava, zdrs in udor zemljine, padec drevesa, udar strele, ipd.), kot tudi škodo na morebitnih obstoječih sosednjih objektih, ki so oddaljeni manj kot deset metrov od objekta v gradnji/montaži.

1. **člen**

Izvajalec mora izkazati izpolnitev pogojev iz prejšnjega člena z uradno izjavo zavarovalnice, ki je sestavni del zavarovalne dokumentacije, ki jo predloži naročniku v roku 15 dni po sklenitvi te pogodbe. Uradna izjava zavarovalnice mora izrecno določati, da so s predmetnim zavarovanjem zavarovane vse nevarnosti, ki po pravilih stroke in specifičnosti lokacije pridejo v poštev pri predmetni gradnji in to z ustreznim načinom zavarovanja in ustreznimi zavarovalnimi vsotami.

1. **člen**

Izvajalec mora imeti ves čas trajanja pogodbe zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti in predložiti naročniku ustrezno zavarovalno dokumentacijo, na način kot je določeno v nadaljevanju.

Izvajalec se zavezuje v predpisanem roku naročniku v roku 15 dni po sklenitvi te pogodbe predložiti ustrezno zavarovalno dokumentacijo tudi za naslednja zavarovanja:

* splošne civilne odgovornost iz dejavnosti (vključno z delovišči) z razširitvijo vključitve za delodajalčevo odgovornost in za škodo na stvareh, ki jih ima izvajalec kakorkoli na skrbi (upravljanje, zakup, hramba, obdelava, predelava, ipd.) in zaradi škode na stvareh, ki so predmet ali sredstvo obdelave, predelave, preizkušanja, popravila, vzdrževanja, ipd., če je vzrok škode bodisi v delu na njih bodi si v delu z njimi;
* splošne civilne odgovornosti v času garancije in
* avtomobilske odgovornosti za vsa motorna vozila, ki se bodo nahajala na gradbišču z zakonom določeno zavarovalno vsoto.

1. **člen**

Za primer zavarovanja splošne civilne odgovornosti iz dejavnosti z razširitvijo in v času

garancije sta pogodbeni stranki soglasni:

* da je enotna zavarovalna vsota najmanj v višini dvajset odstotkov (20%) vrednosti predmeta pogodbe brez DDV pri čemer se kot minimalna enotna zavarovalna vsota šteje vsota v trikratni višini, kot jo določajo predpisi o graditvi objektov na dan sklenitve pogodbe;
* dovoljena je odbitna franšiza največ do deset odstotkov (10%) od enotne zavarovalne vsote, vendar največ 500,00 EUR in
* letni agregat ni dovoljen v primeru, da ima izvajalec sklenjeno generalno polico gradbenega / montažnega zavarovanja oziroma zavarovanje odgovornosti za več projektov; v primeru individualnega gradbenega / montažnega zavarovanja oziroma zavarovanja odgovornosti za zadevni projekt pa je dovoljen letni agregat izplačil odškodnin najmanj v višini dvokratnika zavarovalne vsote, s tem, da se v primeru izčrpanja letnega agregata izvajalec zavezuje pred nadaljevanjem del skleniti dodatno zavarovanje oziroma dokupiti nov letni agregat.

1. **člen**

Če je izvajalec organizacija več sodelujočih podjetij, mora zavarovanje zajemati vsa sodelujoča podjetja in tudi morebitne podizvajalce podizvajalcev.

# VARSTVO PRI DELU, VARSTVO OKOLJA IN VARSTVO PRED POŽAROM TER EKSPLOZIJO

1. **člen**

Izvajalec se zavezuje:

* upoštevati vsa določila veljavnega Zakona o varstvu okolja in bo v ta namen pri izvajanju del iz te pogodbe uporabljal kakovosten in okolju prijazen material, naprave in opremo;
* imenovati primerno odgovorno osebo (s pooblastili, usposobljeno in je ves čas prisotna na delovišču) za izvajanje ukrepov iz VZD;
* odstranjevati odpadni material in druge odpadke v skladu s citiranim zakonom in s tem v zvezi prevzema vso odgovornost;
* upoštevati vse predpise o varstvu pri delu, varstvu pred požarom in eksplozijo ter dela izvajati skladno z navodili in zahtevami skladiščne službe oz. službe PV, VPD in VO upravljavca v smislu varstva pri delu, požarnega varstva, varstva pred eksplozijo in varstva okolja;
* gradbišče označiti na zakonsko predpisan način, ga organizirati v skladu z varnostnim načrtom in pisnimi dogovori ob uvedbi izvajalca v delo in urediti varne dostopne poti ter deponije;
* seznaniti vse delavce z vsebino varnostnega načrta, gradbiščnega reda, značilnostmi lokacije in podpisanega sporazum o zagotavljanju varnostnih ukrepov na skupnem delovišču;
* dela izvajati s strokovno usposobljenimi zaposlenimi, ki imajo vsa potrebna dovoljenja za delo;
* ves čas izvajanja del imeti urejeno gradbišče;
* pravočasno ukreniti kar je potrebno za varnost delavcev, mimoidočih, prometa ter sosednjih objektov in zemljišč;
* med izvajanjem del samostojno skrbeti za izvajanje vseh ukrepov iz varstva in zdravja pri delu, varstva okolja, varstva pred požarom in eksplozijo ter za morebitne posledice opustitve teh ukrepov odgovarjati in prevzeti polno odgovornost;
* način dela prilagajati dejanskim razmeram na delovišču tako, da ne bo prišlo do poškodb na obstoječih objektih, napravah in opremi;
* po končanih delih z objektov in delovišča odstraniti ves odpadni in odvečni material, naprave, stroje in opremo ter delovišče pospravil in ga povrnil v prvotno stanje.

1. **člen**

V primeru kršitve ukrepov in navodil s področja varstva pri delu, požarnega varstva, varstva pred eksplozijo in varstva okolja, bo koordinator, naročnik, njegov nadzor ali zaposleni skladišča, prekinil izvajanje del. Prekinitev velja tako dolgo, dokler niso odpravljeni vsi razlogi, ki so botrovali prekinitvi.

1. **člen**

Naročnik si pridržuje pravico zahtevati odstranitev kršitelja iz delovišča za določen čas oz. v primeru hujše kršitve tudi trajno odstranitev kršitelja.

1. **člen**

Kasnitve zaradi tovrstnih prekinitev oz. odstranitev izvajalec ne more uveljavljati za podaljšanje pogodbenega roka del.

# OBVEZNOSTI NAROČNIKA

1. **člen**

Naročnik se po tej pogodbi še dodatno zavezuje:

* sodelovati z izvajalcem z namenom, da se prevzeti obseg del izvrši kvalitetno in pravočasno;
* v dogovorjenih rokih dati na razpolago izvajalcu vse potrebne informacije, ki so potrebne za izvedbo del;
* sprotno pisno obveščati izvajalca o vseh spremembah in novo nastalih situacijah, ki bi   
   utegnile vplivati na izvedbo del.

# OBVEZNOSTI IZVAJALCA

1. **člen**

Izvajalec se po tej pogodbi še dodatno zavezuje:

* da bo najkasneje v desetih (10) koledarskih dneh po podpisu pogodbe naročniku predal:
* finančno zavarovanje za dobro izvedbo del;
* zavarovanje odgovornosti;
* podpisan Pisni sporazum o izvajanju skupnih ukrepov iz varnosti in zdravja pri delu na skupnem delovišču;
* seznam kadrovskih virov in tehnične opreme za izvedbo del;
* podrobni okvirni terminski načrt izvedbe pogodbenih del;
* natančno tehnologijo del;
* program kontrole in zagotavljanja kakovosti izvedenih del;
* program testiranj;
* imenovanja odgovornih oseb gradnje (vodja gradnje, vodje del) za dela, ki jih je prevzel s to pogodbo in v skladu z aktualno gradbeno zakonodajo;
* dela izvajati strokovno, vestno, kvalitetno ter v skladu z veljavnimi tehničnimi predpisi, standardi, gradbenimi normativi, pravili stroke in dobrimi praksami solidnega izvajalca tako, da bosta zagotovljeni varnost in funkcionalnost gradnje;
* v času izvajanja del ažurno voditi gradbeni dnevnik in knjigo obračunskih izmer;
* na gradbišču imeti vso zakonsko predpisano dokumentacijo za potrebe inšpekcijskih in drugih nadzornih služb;
* na gradbišču sprotno urejati dokumentacijo gradnje, ateste, izjave, certifikate, dokazila o izvedenih preizkusih in meritvah, ki se nanašajo na vgrajene materiale, naprave in opremo, potrdila o odvozu odpadkov na urejeno deponijo oz. evidenčne liste o ravnanju z odpadki, ipd.), ki je kot taka potem ves čas na voljo inšpekcijskim organom, pooblaščenemu strokovnemu nadzoru naročnika in predstavniku naročnika;
* dela izvajati tako, da ne bo moteno obratovanje skladišča;
* naročniku pojasnjevati vse morebitne nejasnosti glede izvajanja del;
* sodelovati z naročnikom z namenom, da se prevzeti obseg del izvrši kvalitetno in pravočasno;
* upoštevati naročnikove ekonomske in tehnične pogoje ter dela izvrševati gospodarno in v korist naročnika;
* upoštevati strokovne ocene in pripombe pooblaščenega strokovnega nadzora naročnika glede kvalitete izvedenih del;
* med izvajanjem del sproti odpravljati nepravilnosti oz. neskladja z razpisnimi zahtevami;
* izvršiti vse morebitne dopolnitve, popravila in spremembe v obsegu del, če je ugotovljeno, da je pomanjkljivo opravil prevzeta dela;
* za vsak predlog sprememb pri izvajanju del dokumentirati in zanje pridobiti predhodno soglasje pooblaščenega strokovnega nadzora naročnika/projektantskega nadzora in predstavnika naročnika;
* sprotno pisno obveščati pooblaščeni strokovni nadzor naročnika in predstavnika naročnika o vseh spremembah in novo nastalih situacijah, ki bi utegnile vplivati na izvedbo del.

# KRŠITVE POGODBENIH DOLOČIL

1. **člen**

V primeru, da:

* izvajalec v predpisanem roku naročniku ne predloži finančnega zavarovanja za dobro izvedbo del;
* izvajalec po dveh pisnih pozivih naročnika ne predloži predpisane dokumentacije izvajalca, ki je pogoj za uvedbo izvajalca v delo;
* izvajalec po dveh pisnih pozivih naročnika ne pristopi k uvedbi izvajalca v delo;
* izvajalec v normalnem roku glede na obseg pogodbenih del in pogodbeni rok izvedbe, niti na pisni poziv naročnika ne pristopi k izvedbi del;
* se izvajalec ne udeležuje koordinacijskih sestankov in ne izpolnjuje dogovorov teh sestankov;
* izvajalec večkrat krši ukrepe zagotavljanja varnosti in zdravja pri delu, protipožarne zaščite, varstva pred eksplozijo, varstva narave;
* bi izvajalec hudo prekršil ukrepe zagotavljanja varnosti in zdravja pri delu, protipožarne zaščite, varstva pred eksplozijo, varstva narave;
* se nad njim ali enem izmed sodelujočih podjetij uvede postopek stečaja ali likvidacije ali postane plačilno nesposoben in ga preostala sodelujoča podjetja ne nadomestijo z ustreznim novim podjetjem;
* izvajalec ponavljajoče ne upošteva navodil strokovnega nadzora naročnika in predstavnika naročnika;
* izvajalec neupravičeno prekorači pogodbeni rok izvedbe za dvajset (20) koledarskih dni;
* izvajalec ne bi dosegal pogodbeno dogovorjene kvalitete in te ne bi dosegel niti v naknadnem roku, ki mu ga določi naročnik;
* prekine z deli brez pisnega soglasja naročnika;
* zamuja s kritičnimi faznimi roki in teh zamud ne bi nadoknadil niti v naknadnem roku, ki mu ga določi naročnik;
* izvajalec umakne ali zamenja katerega od sodelujočih podjetij ali ključnih kadrov, ki so bili  
  nominirani v ponudbenem postopku, iz procesa gradnje brez izvedbe ponovne  
  nominacije v skladu z določili v Obvezni vsebini ponudbene dokumentacije (OBR -  
  2.03);
* se izkaže, da določeno nominirano sodelujoče podjetje za določena dela, za katera je v  
  ponudbenem postopku izkazoval izbirne reference, dejansko teh del ne izvaja in jih izvaja  
  neko drugo podjetje;

lahko naročnik odstopi od te pogodbe brez odpovednega roka in brez stroškov izvajalca povezanih z odpovedjo te pogodbe. V tem primeru naročnik na celoten znesek unovči finančno zavarovanje za dobro izvedbo posla, izvajalec pa je dolžan plačati tudi vso škodo, ki jo s svojim ravnanjem povzroči naročniku.

1. **člen**

V primeru kršitve po zadnji alinei predhodnega člena, bo naročnik zoper izvajalca (za vsa sodelujoča podjetja) sprožil postopek uvrstitve sodelujočih podjetij na seznam ponudnikov z negativnimi referencami pri Direktoratu za javna naročila, Ministrstva za javno upravo.

1. **člen**

V primeru, da izvajalec ne poravna nastale škode, je naročnik upravičen zaseči njegov material in njegova sredstva na gradbišču ter iz tega poplačati škodo in unovčiti finančno zavarovanje za dobro izvedbo pogodbenih obveznosti. To škodo lahko naročnik poračuna tudi pri plačilih situacij/računov.

# PRIMOPREDAJA DEL

1. **člen**

Izvajalec po dokončanju vseh del (vključno z odpravo napak, ki jih je naročnik oz. njegov nadzor identificiral med samo izvedbo), kompletiranju vse potrebne tehnične dokumentacije, odstranitvi odvečnega materiala in odpadkov, odvozom nepotrebnih delovnih sredstev ter povrnitvijo gradbišča v prvotno stanje, pisno obvesti naročnika in naročnikov nadzor (strokovne nadzornike in koordinatorja VZD) o dokončanju vseh del. Po prejemu navedenega obvestila, naročnik organizira interni / eksterni tehnični pregled z namenom izvršitve končne primopredaje del po tej pogodbi.

1. **člen**

V primeru, ko bi izvajalec dal pisno pobudo za sklic tehničnega pregleda, a za to niso izpolnjeni vsi zgoraj navedeni pogoji, bo naročnik izvajalcu zaračunal organizacijo in izvedbo tehničnega pregleda. Na tehničnem pregledu se lahko identificirajo le še dodatne pomanjkljivosti, tiste, ki jih med izvedbo ni bilo moč identificirati in še niso bile zavedene v zapisnikih, gradbenem dnevniku oz. preko drugih komunikacijskih poti med naročnikom oz. nadzorom in izvajalcem.

1. **člen**

Na tehničnem pregledu se ugotovi kvaliteta in obseg izvedenih del, celovitost tehnične dokumentacije, ureditev lokacije gradnje in odstranitev odvečnega materiala, odpadkov in delovnih sredstev ter pogojev za končno primopredajo del. Na lokaciji so lahko le še sredstva, ki bi služila za morebitno odpravo dodatno ugotovljenih pomanjkljivosti.

1. **člen**

V sklopu tehničnega pregleda se ugotovi tudi morebitne estetske napake, ki so lahko podlaga za znižanje pogodbene vrednosti oz. obračunske situacije do višine največ petih odstotkov (5 %) obračunske vrednosti brez DDV. Višina znižanja se določi proporcionalno glede na pomembnost, velikost in predvsem funkcionalnost same estetske napake.

Estetske napake pri izvedenih delih so definirane kot dejansko vizualno odstopanje posameznih elementov izvedenih del od običajnih vizualnih norm (običajnih praks) oz. da izvedena dela bodisi omejujejo, bodisi otežujejo uporabnost, preglede ali vzdrževanje teh elementov kljub temu, da je zahtevana funkcionalnost zagotovljena.

Izvajalec se lahko omenjeni problematiki izogne tako, da sprotno pred izvedbo posameznih elementov del z naročnikom uskladi zahteve oz. pričakovanja, ki pa ne pomenijo bistvenega odstopanje od izvajalčevih obveznosti po tej pogodbi in s tem vpliva na njegove stroške.

1. **člen**

Izvajalec mora na tehnični pregled prinesti en (1) izvod natisnjene celovite tehnične dokumentacije, ki vsebuje najmanj naslednje:

* v projekt izvedenih del (PID) vrisane vse spremembe, situacijskimi risbami, trasami, blok shemami avtomatizacije, tehnološke in komunikacijske opreme, ipd. (projekt PID je naročnikova obveznost);
* morebitni podzemni kataster nove oz. dograjene infrastrukture, vrisan v že obstoječi kataster skladišča (ki ga izvajalcu preda naročnik);
* navodila za obratovanje;
* navodila za vzdrževanje;
* zapisnik o izvedenem šolanju operaterjev naročnika / upravljavca (zapisnik mora biti podpisan s strani vseh izšolanih operaterjev);
* dokazilo o zanesljivosti objekta za vsa področja gradnje;
* seznam vgrajenega materiala naprav in opreme (tudi PC-jev, monitorjev, doz, ipd.);
* CE izjave o skladnosti in atesti za ves material, naprave in opremo oz. drugih ustreznih dokazil;
* seznam morebitne Ex-opreme skladno z Uredbo o protieksplozijski zaščiti;
* morebitne pripadajoče certifikate Ex-opreme;
* originalno garancijsko dokumentacijo;
* poročila o izvedenih meritvah / preverjanjih / preskusih s pripadajočimi merilnimi listi;
* morebitne izjave preglednikov / certifikatskih organov / kalibracijskih ali overovitvenih organov;
* kopijami zapisnikov vmesnih preverjanj kakovosti in testiranj;
* gradbeni dnevnik;
* knjigo obračunskih izmer;
* seznam posameznih elementov gradnje po tej pogodbi (tehnološke rešitve, aplikativna programska oprema, naprave, ipd), nad katerimi izvajalec uveljavlja avtorske pravice;
* druga dokazna dokumentacija v skladu z aktualno gradbeno zakonodajo.

Dokumentacija mora biti smiselno organizirana in imeti mora primerno razčlenjeno kazalo, ki omogoča hiter vpogled v celotno vsebino in iskanje. Dokumentacija mora biti nameščena v primernih vložnih mapah primerne nosilnosti in identifikacije, ki omogočajo nadaljnje hranjenje ter uporabo, brez da bi pri tem prišlo do poškodovanja dokumentacije in map.

1. **člen**

Po potrditvi ustreznosti dokumentacije, izvajalec potrjeno dokumentacijo razmnoži v številu izvodov, ki ustreza številu naročnikov in dodatni izvod za sam objekt gradnje. Vsa izjavna dokumentacija izvajalca v vseh izvodih mora biti v originalu, ostala pa je lahko v kopijah. Gradbeni dnevnik in knjiga obračunskih izmer se preda v enem izvodu. Izvajalec mora naročniku ob predaji dokumentacije, na elektronskem mediju (USB ključek) v dveh kopijah predati tudi zadnjo – potrjeno verzijo zgoraj navedene tehnične dokumentacije v elektronski obliki. Vsa tehnična dokumentacija, ki jo je izdelal izvajalec ali njegovi dobavitelji mora biti v izvorni kodi oz. programih (.xls, .doc, .dwg…), ki omogočajo nadaljnje urejane in uporabo, tipska izjavna dokumentacija proizvajalcev pa se doda v preslikani obliki (.pdf). V elektronski obliki se preda tudi vsa izvorna koda aplikativne programske opreme vključno z vsemi ločenimi segmenti/moduli in poročili. Izvajalec naročniku preda tudi vse certifikate, ključke, elektronske licence tipske licenčne programske in strojne opreme v potrebnem številu izvodov (glede na vgrajeno število) ter morebitne nivojske zaščitne kode (vključno z administratorskimi).

1. **člen**

Za uspešno primopredajo izvedenih del mora izvajalec zagotoviti tudi ustrezno označevanje gradnje in vseh detajlov v skladu z zakonodajo, standardi in dobrimi praksami za tovrstne objekte. Zahteva naročnika je, da se za označevanje uporabijo primerni in dolgotrajni materiali in oprema, ki so tudi UV in temperaturno odporni glede na mikrolokacijo vgradnje označevanja. Označevalne ploščice morajo biti nerjaveče z vgraviranimi napisi. Pritrdilni material ploščic mora tudi biti iz nerjavečega materiala in dovolj fleksibilen, da nebi prišlo od odtrganja zaradi napetosti. Označbe morajo biti takih velikosti, nameščene na primernih višinah in smereh, da omogočajo hitro in eksaktno identifikacijo oznake. Označevalne tablice in pritrdilni material se izvede v skladu z novo tipsko standardizacijo v skladišču.

1. **člen**

Naročnik zahteva ustrezno namestitev naslednjih oznak:

* elektro omar (zunaj);
* vseh elementov elektro omar (znotraj);
* namestitvi ustreznih el. načrtov v vsaki posamezni el. omari (tudi lokalnih manjših);
* označitve kablov;
* označitvi ozemljitvenih spojev;
* označitev vseh vgrajenih naprav in opreme;
* varnostnih oznak;
* lokalnih tehnoloških shem (table);
* morebitnih oznak objektov in prostorov;

ter skladnost oznak na elementih samih in pripadajočih načrtih/dokumentaciji, kar se ugotavlja na primopredaji del.

1. **člen**

Izvajalec na tehnični pregled prinese tudi predlog končne – obračunske situacije/računa.

1. **člen**

Po morebitno ugotovljenih dodatnih pomanjkljivostih s strani naročnika / nadzora / drugih državnih in lokalnih organov, se izvajalcu naloži odpravo pomanjkljivosti v razumnih rokih. Po odpravi vseh pomanjkljivosti, izvajalec naročnika o tem pisno obvesti in obvestilu predloži celovito poročilo o odpravi pomanjkljivosti z dokazili (fotografije…). Naročnik po potrebi organizira dodatni tehnični pregled v potrebni sestavi ali pa izvajalcu na podlagi poročila potrdi končno primopredajo del.

1. **člen**

Pogoji za končno primopredajo del so tako: odprava vseh morebitnih pomanjkljivosti izvedenih del, predložitev končne potrjene tehnične dokumentacije v obliki in navedenem število izvodov in predložitvi finančnega zavarovanja za odpravo napak v garancijskem roku ter podpis končnega primopredajnega zapisnika s strani pooblaščenih oseb pogodbenih strank. Takrat lahko izvajalec izstavi še končno-obračunsko situacijo/račun.

# GARANCIJSKI ROKI IN ODGOVORNOST ZA NAPAKE

1. **člen**

Izvajalec daje **deset (10) letno** splošno garancijo za kvaliteto izvedenih del po tej pogodbi, s čimer jamči s finančnim zavarovanjem za odpravo napak v garancijskem roku. Garancija velja od dneva končne primopredaje del.

1. **člen**

Izvajalec jamči **deset (10) let** za napake vgrajenega materiala. Garancija velja od dneva končne primopredaje del.

1. **člen**

Izvajalec jamči **deset (10) let** za solidnost gradnje. Garancija velja od dneva končne primopredaje del.

1. **člen**

V času garancije je izvajalec dolžan na svoje stroške in v roku, ki ga določi naročnik, odpraviti vse ugotovljene napake in pomanjkljivosti, ki bi nastale zaradi slabe izvedbe ali uporabe materiala z napako. Če izvajalec pravočasno ne pristopi k reševanju reklamacije ali v dogovorjenem roku le-te uspešno ne odpravi, ima naročnik pravico to izvršiti z drugim izvajalcem na strošek izvajalca po tej pogodbi. V primeru, da izvajalec stroška odprave reklamacije ne prizna oz. ne poravna, naročnik unovči finančno zavarovanje za odpravo napak v garancijskem roku do višine stroška odprave reklamacije.

1. **člen**

Dokazljive stroške in škodo preko zneska, ki ga krije finančno zavarovanje za odpravo napak v garancijskem roku, lahko naročnik terja od izvajalca s škodnim zahtevkom in jo je izvajalec dolžan poravnati naročniku v petnajstih (15) dneh od izdanega zahtevka s strani naročnika. V primeru zamude plačila, je naročnik upravičen tudi do zakonskih zamudnih obresti od dneva zapadlosti, do dneva dejanskega plačila.

1. **člen**

Reklamacija za dela, material, naprave in opremo, ki so bila pri garancijskem posegu nadomeščena se zaključi, ko izvajalec preda naročniku tudi vso potrebno dokumentacijo za nadomeščene elemente reklamacije.

# FINANČNO ZAVAROVANJE ZA ODPRAVO NAPAK V GARANCIJSKEM ROKU

1. **člen**

Izvajalec mora kot pogoj za plačilo končne-obračunske situacije/računa naročniku predložiti finančno zavarovanje zaodpravo napak v garancijskem roku v višini pet odstotkov (5%) končne obračunske vrednosti pogodbenih del z DDV, z rokom veljavnosti deset (10) let od dneva končne primopredaje del, in sicer v eni izmed naslednjih obliki in skladno z vzorci iz razpisne dokumentacije:

* bančna garancija prvovrstne banke ali
* kavcijsko zavarovanje prvovrstne zavarovalnice.

Finančno zavarovanje za odpravo napak v garancijskem roku lahko naročnik unovči v naslednjih primerih:

* če izvajalec krši svoje pogodbene obveznosti iz naslova jamčevanja za odpravo napak;
* če izvajalec v času jamčevalnega roka ne bo izvajal jamčevalnih obveznosti na način, opredeljen v tej pogodbi.

Naročnik finančno zavarovanje za odpravo napak v garancijskem roku praviloma unovči do višine stroškov in škode odprave napak, ki jih je imel zaradi tega, ker izvajalec po njegovem pozivu napak ni odpravil oz. v kolikor gre za unovčitev pred dejansko odpravo napak, v višini predvidenih stroškov in škode zaradi odprave napake.

# SKRBNIKI POGODBE, POOBLAŠČENI PREDSTAVNIKI NAROČNIKA, STROKOVNEGA NADZORA NAROČNIKA, KOORDINATOR VZD IN ODGOVORNE OSEBE GRADNJE IZVAJALCA

1. **člen**

Podpisniki te pogodbe imenujejo naslednje pooblaščence:

***naročnik:***

|  |  |  |
| --- | --- | --- |
| **Imenovanje** | **Ime in priimek** | **Kontaktni podatki** |
| Skrbnik pogodbe / vodja projekta: |  |  |
| Namestnik vodje projekta: |  |  |
| Vodja projekta (projektanta): |  |  |
| Vodja nadzora: |  |  |
| Nadzornik za gradbena dela: |  |  |
| Nadzornik za strojna dela: |  |  |
| Nadzornik za elektro dela: |  |  |
| Koordinator VZD: |  |  |

***izvajalec:***

|  |  |  |
| --- | --- | --- |
| **Imenovanje** | **Ime in priimek** | **Kontaktni podatki** |
| Skrbnik pogodbe / vodja projekta: |  |  |
| Vodja gradnje: |  |  |
| Vodja gradbenih del: |  |  |
| Vodja strojnih del: |  |  |
| Vodja elektro del: |  |  |
| Odgovorna oseba za VZD : |  |  |
| Namestnik odgovorne osebe za VZD : |  |  |

# TAJNOST PODATKOV

1. **člen**

Zaradi posebnega statusa naročnika, ki izvaja dve posebni javni gospodarski službi za državo in je lastnik objektov posebnega državnega pomena, ki so pomembni tudi za obrambo države, mora izvajalec vse, v postopku oddaje javnega naročila in izvedbe, pridobljene podatke varovati kot poslovno skrivnost. V postopkih naročanja in dobave materiala, naprav in opreme za predmetno naročilo, bo izvajalec svojim dobaviteljem posredoval le nujno potrebne podatke za kvalitetno dobavo v dogovorjenih rokih.

1. **člen**

Izvajalec ne sme samovoljno s pridobljenimi podatki, dokumentacijo, fotografijami in ostalim operirati pri svojih nadaljnjih komercialnih in drugih aktivnostih. Izvajalec mora naročnika predhodno zaprosi za odobritev uporabe določenih materialov v svojih komercialni aktivnostih. Naročnik bo materiale ocenil in če ni ovir za izdajo soglasja za uporabo materialov, bo soglasje tudi izdal. Naročnik bo izvajalcu potrdil referenco, če bodo dela izvedena uspešno in korektno.

# AVTORSKE PRAVICE IZVAJALCA

1. **člen**

Izvajalec mora v tehnični dokumentaciji priložiti ločen seznam posameznih elementov gradnje po tej pogodbi (tehnološke rešitve, aplikativna programska oprema, naprave…), nad katerimi izvajalec uveljavlja avtorske pravice. Iz opisa teh elementov gradnje mora biti nesporno moč ugotoviti obseg in meje elementa gradnje, nad katerim se vzpostavlja avtorska pravica. Nad tipskimi elementi oz. elementi katerih avtor je nekdo tretji ni možno uveljavljati avtorstva.

1. **člen**

Avtorske pravice izvajalca oz. sodelujočega podjetja, ki je določen element izvedlo, za posamezne elemente gradnje po tej pogodbi (tehnološke rešitve, aplikativna programska oprema, naprave, ipd.) se prekinejo:

* če je nad izvajalcem oz. sodelujočim podjetjem izvajalca pričet postopek prisilne poravnave, stečaja ali likvidacije;
* če izvajalec del po tej pogodbi oz. sodelujoče podjetje izvajalca ne želi / ne more nuditi vzdrževanja / nadgradenj določenega elementa izvedenih del;
* če bi izvajalec oz. sodelujoče podjetje izvajalca za nadaljnjo uporabo / vzdrževanje / nadgradnjo določenega elementa izvedenih del, naročniku postavljal nenormalno in nesorazmerno visoke zahteve glede stroškov in pogojev nadaljnje uporabe / vzdrževanja / nadgradnje.

Po prekinitvi avtorskih pravic, lahko s temi elementi gradnje naročnik prosto razpolaga.

# PROTIKORUPCIJSKA KLAVZULA

1. **člen**

Ta pogodba je nična, če kdo v imenu ali na račun druge pogodbene stranke, poslovodnemu

osebju in/ali kateremukoli zaposlenemu pri naročniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi poslovodnemu osebju in/ali kateremukoli zaposlenemu pri naročniku ali posredniku organa ali organizacije iz javnega sektorja, drugi pogodbeni stranki ali njegovemu predstavniku, zastopniku, posredniku.

# RAZVEZNI POGOJ

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

# PREHODNA IN KONČNA DOLOČILA

1. **člen**

##### Za vse kar ni zajeto s to pogodbo veljajo določila obligacijskega zakonika, zakona o blagovnih rezervah in drugih veljavnih predpisov.

1. **člen**

Morebitne spore bosta pogodbeni stranki reševali sporazumno. V primeru, da do  
sporazuma ne bi prišlo, je za reševanje sporov po tej pogodbi pristojno sodišče v Ljubljani.

1. **člen**

Pogodba je podpisana v toliko originalnih izvodih, da vsak njen podpisnik prejme po dva originalna izvoda.

1. **člen**

Pogodba je sklenjena in stopi v veljavo z dnem podpisa obeh pogodbenih strank in stopi v veljavo pod odložnim pogojem predložitve finančnega zavarovanja za dobro izvedbo pogodbenih obveznosti. Pogodba velja do izpolnitve vseh obveznosti s strani pogodbenih strank.

|  |  |
| --- | --- |
| IZVAJALEC  …………………………..  direktor | NAROČNIK  Tomi RUMPF  v.d. direktorja |
| ………………………….  Številka pogodbe: \_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_ | ZAVOD REPUBLIKE SLOVENIJE ZA BLAGOVNE REZERVE  Številka pogodbe: \_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_ |